《泛舟》
宋代·刘挚

湖光漾碧霄，飘然一方舟。绿窗屡还复，檀桨双夷犹。

雨色芰荷屡，风香蘋藻秋。凫鸥解相信，随桡过前洲。

落落二三子，载酒相与游。清言惬素尚，大笑忘幽忧。

洞庭醉渊明，剡溪浮子猷。人生似飘瓦，所愿非所求。

濯缨渔父达，佩兰骚人愁。不须吴姬婉，莲间听淫讴。

鄙哉遁功业，方为五湖游。吾曹诗酒中，此乐为最优。

作者简介：刘挚（公元1030——1098年），字莘老，永静东光人。嘉祐四年中进士甲科，能力出众，政绩卓越。因刘挚一生刚直不阿，正气森严，忠贞爱国，宋哲宗死后，韩忠彦为右丞相，为刘挚翻案，并给予“忠肃”称号，后被追赠为“元祐忠贤”。刘挚平生酷爱学习，治学严谨，才华横溢，他撰写的《忠肃集》曾被后人广为流传。